stanford-oval/wikipedia huggingface dataset:
Carved in Stone (Ragen albumi)
Kokoonpano

Peter ”Peavy” Wagner – laulu, basso
Victor Smolski – kitara
André Hilgers – rummut
Arvostelut

Lords of Metal: 85/100
Imperiumi: 8/10
Aiheesta muualla

Carved in Stone (Ragen albumi) Discogsissa. (englanniksi)
Albumi Carved in Stone (Ragen albumi) Encyclopaedia Metallum -sivustolla (englanniksi)
Hyvin elliptinen kiertorata

Hyvin elliptinen kiertorata (Highly Elliptical Orbit, HEO) on satelliittien kiertorata esimerkiksi Maan ympäri, jossa perigeum on matala ja apogeum on hyvin korkea. Apogeumin luona satellitti liikkuu ja muuttaa asentoaan hitaasti kiintotähtien ja Maan suhteen. Siksi se soveltuu tietoliikenteeseen ja esimerkiksi röntgentähtitieteeseen.
Yleisisin on Molnija-rata, jota venäläiset käyttävät monille tietoliikennesatelliiteilleen.
Clemsonin yliopisto

| Clemsonin yliopisto> Clemson University |
| --- | --- |

Perustettu:  1889
Tyyppi:  julkinen
Säätiön varat:  623,2 milj. dollaria
Rehtori:  Robert H. Jones
Henkilökunta:  4 727
Opiskelijoita:  16 931
Jatko-opiskelijoita:  4 372
Sijainti:  Clemson, Etelä-Carolina   Yhdysvallat
Maskotti:  The Tiger
Sivusto:  clemson.edu
Clemsonin yliopisto (engl. Clemson University) on julkinen yliopisto Clemsonissa, Etelä-Carolinan osavaltiossa Yhdysvalloissa. Yliopisto on perustettu vuonna 1889, ja vuonna 2014 siellä opiskeli yli 20 000 opiskelijaa.
Maailman viidensadan huippuyliopiston Shanghai-yliopistovertailussa Clemsonin yliopisto ylsi vuonna 2014 sijaluvulle 401–500.
Clemsonin yliopistoa edustavat NCAA:n alaisessa yliopistourheilussa Clemson Tigersin nimellä kulkevat joukkueet. Perinteisesti yliopistolla on ollut vahva edustus erityisesti amerikkalaisessa jalkapallossa.
Historiaa

Ensimmäinen afroamerikkalainen yliopisto-opiskelija Etelä-Carolinan osavaltiossa oli arkkitehtuuria Clemsoniin opiskelemaan päässyt Harvey Gantt. Hänet hyväksyttiin sinne tammikuussa 1963 pitkän oikeustaistelun ja liittovaltion oikeusistuimen päätöksen jälkeen. Vastaavia oikeustaisteluita käytiin tuolloin myös Mississippin ja Alabaman osavaltioissa, jotka olivat Etelä-Carolinan ohella ainoat joiden korkeakoulut olivat mustilta suljettuja.
Aiheesta muualla

Kuvia tai muita tiedostoja aiheesta Clemsonin yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Irmela Mensah-Schramm

Irmela Mensah-Schramm 2018
Irmela Mensah-Schramm (s. 1945 Stuttgart) on berliiniläinen ihmisoikeusaktivisti. Hän on vuosia poistanut ja peittänyt rasistisia graffiteja Berliinissä. Flow-festivaalille 2013 hän teki yhteisötaideteoksen suomalaisten taiteilijoiden kanssa.
Hongkong (täsmennyssivu)

Hongkong (kiinaksi 香港; engl. Hong Kong) voi tarkoittaa seuraavia asioita:
Paikkoja

Hongkong, Kiinan erityishallintoalue
Hongkong, saari Hongkongin erityishallintoalueella
Hongkongin metroasema, metron asema Hongkongissa
Hongkong, Helsingin Sirpalesaaressa aikoinaan sijainnut hökkelikylä.
Muuta

Hong Kong, suomalainen tavarataloketju, vuodesta 2020 Rusta
Hong Kong 97, vuonna 1995 ilmestynyt videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hongkong”, voi hakea sivunnimihaulla, laajalla sivunnimihaulla tai tekstihaulla.
Irmandades da Fala

Irmandades da Fala  (Kielen veljeskunta) oli vuosina 1916-1936 toiminut galicialainen nationalistinen järjestö. Se oli ensimmäinen poliittinen järjestö joka käytti yksinomaan galician kieltä.
Sanaa irmandiños on käytetty Galiciassa monissa historiallisissa yhteyksissä. Se viittaa sananmukaisesti pikkuveljiin tai "veikkosiin", ja sillä on yhteys espanjassa keskiaikaisista killoista käytettyyn ilmaisuun.
Järjestön syntyyn vaikutti Galician hyvä taloustilanne, johon oli osasyynä Espanjan puolueettomuus Euroopassa riehuneessa sodassa. Galiciaan virtasi pääomaa lähinnä Kataloniasta, ja sen turvin laivanvarustus- ja aseteollisuus kasvoivat. Vuonna Antón Vilar Ponte julkaisi manifestin Galician kansallisen heräämisen puolesta. Vilar Ponten ideologisten kirjoitusten pohjalta muodostettiin ensimmäinen veljeskunta A Coruñassa, ja pian samanlaisia järjestöjä toimi monilla paikkakunnilla. Niiden poliittinen toiminta oli hajanaista vuoteen 1931 asti, jolloin joukko  Irmandadesin jäseniä perusti Galicialaisen puolueen.
Vuonna 1918 kokoontui ensimmäinen Galician kansalliskokous, joka vaati Galician täyttä autonomiaa, virallista asemaa galician kielelle ja Galician hyväksymistä Kansainliiton jäseneksi.
Veljeskunta korosti galician kielen käyttöä opetuksessa ja hallinnossa. Se tuki sanakirjojen, kielioppien ja kielitieteellisten tutkimusten julkaisemista. Se panosti kustannustoimintaan useissa Galician kaupungeissa, espanjalaisissa lehdissä ilmestyi galiciankielisiä liitteitä ja veljeskunnan tulella ilmestyi myös kokonaan galiciankielinen aikakauslehti.
Veljeskunnan perustamisen aikaan galician kieltä puhui viisi kuudesta galicialaisesta. Silloin korotettiin sen samankaltaisuutta portugalin kanssa, mikä avaisi ovet kansainväliseen toimintaan sekä naapurimaassa että Etelä-Amerikassa. Nykyisin galicia on määritelty nimenomaan kieleksi, ei murteeksi, sillä on Galiciassa virallisen kielen asema yhdessä espanjan kielen kanssa,  ja samoin kuin baskilla ja katalaanilla sillä on oma akatemiansa joka huoletii kielen standardisoinnista.
Käännös suomeksi
Clementi (Singapore)

Clementin sijainti Singaporen kartalla
Panoraamakuva Clementistä.
Clementi (kiin. 金文泰, tamiliksi கிளிமெண்டி) on yksi Singaporen alueista (engl. urban planning area). Se sijaitsee Läntisellä suuralueella Keski-Singaporessa. Celemnti rajautuu idässä Jurong Eastiin, pohjoisessa Bukit Batokiin ja Bukit Timahiin, lännessä Queenstowniin ja etelässä Singaporensalmeen. Clementissä on paljon pieniä kauppoja ja kaupustelijoita. Singaporen kansallinen yliopisto sijaitsee Clementissä. Alue on nimetty Sir Cecil Clementi Smithin mukaan, joka hallinnoi aluetta 1800-luvun lopulla. Ennen nykyaikaa, Clementi oli lähinnä suomaata.
Clementin asukasluku oli vuoden 2010 väestölaskennassa 91 874 ja vuoden 2015 ennusteessa 91 630. Alueen pinta-ala on 9,49 km2.
Aluejako

Clementi on jaettu yhdeksään osa-alueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| Clementi Central | 13 490 | 0,75 |
| Clementi North | 28 730 | 0,99 |
| Clementi West | 16 470 | 0,7 |
| Clementi Woods | 16 400 | 1,06 |
| Faber | 4 320 | 0,95 |
| Pandan | 10 | 1,29 |
| Sunset Way | 6 290 | 0,96 |
| Toh Tuck | 40 | 2,08 |
| West Coast | 5 890 | 0,72 |

Clementin keskus
Moskeija
Singaporen kansallinen yliopiston kampus
Sir Cecil Clementi Smithin rintakuva
Aiheesta muualla

Kuvia tai muita tiedostoja aiheesta Clementi (Singapore) Wikimedia Commonsissa
Irmeli Leskinen

Irmeli Leskinen (s. 1. joulukuuta 1957) on suomalainen entinen jalkapalloilija. Hän edusti urallaan SM-sarjassa muun muassa Kemin Intoa, jossa hän voitti Suomen mestaruuden ja Naisten Suomen Cupin. Leskinen pelasi vuosina 1977–1982 maajoukkueessa 22 ottelua, joissa hän teki kaksi maalia.
Hung Up

| ”Hung Up” Madonna |
| --- | --- | --- |

Singlen tiedot
 Albumilta: Confessions on a Dance Floor
 Äänitetty : Shirland Road, Lontoo, Englanti
 Julkaistu: marraskuussa 2005 (Ranskassa joulukuussa 2005)
 Tuottaja(t): Madonna, Stuart Price
 Tyylilaji: Pop/Dance
 Kesto: 05.36
 Levy-yhtiö: Warner Bros.
Madonnan muut singlet
| ”Love Profusion” 2004 | ”Hung Up” 2005 | ”Sorry” 2006 |
Hung Up on yhdysvaltalaisen pop-laulaja Madonnan kappale, joka julkaistiin ensimmäisenä singlenä hänen kymmenenneltä studioalbumiltaan Confessions on a Dance Floor marraskuussa 2005. Madonnan lisäksi kappaletta oli tekemässä Stuart Price, ja kappale sisältää sampleja Abban kappaleesta Gimme Gimme Gimme (A Man After Midnight) vuodelta 1979. Kappale sai erinomaisen vastaanoton ja nousi listaykköseksi muun muassa Suomessa, Isossa-Britanniassa, Australiassa, Ranskassa, Ruotsissa ja Kanadassa. Yhdysvalloissa se ylsi Billboardin Hot Dance Music -listan ykköseksi ja Billboard Hot 100 -listalla parhaimmillaan sijalle seitsemän. Kappale oli yksi vuoden 2005 soitetuimmista maailman radiokanavilla.[lähde? ]
Musiikkivideo

Kappaleen musiikkivideon on ohjannut Johan Renck 7.-9. lokakuuta 2005 ja se on kuvattu Lontoon metrossa, Chinatownissa ja Trocadero Centressä. Videolla Madonna tanssii ja jumppaa vaaleanpunaisessa voimisteluasussa ennen lähtöään diskoon. Ennen videon kuvauksia Madonna oli joutunut ratsastusonnettomuuteen ja joutui sen takia tanssimaan videolla vahvojen kipulääkkeiden alaisena. Koreografian videolle suunnitteli Jamie King, joka myös ohjasi Madonnan Re-Invention-kiertueen.
Kappaleen säkeistö "Time goes by so slowly for those who wait / No time to hesitate / Those who run seem to have all the fun / I'm caught up / I don't know what to do" esiintyy myös Madonnan ja Princen duetossa Love Song, joka on Madonnan vuonna 1989 ilmestyneellä albumilla Like a Prayer.
Ihmiselon ihanuus ja kurjuus

| Ihmiselon ihanuus ja kurjuus |
| --- | --- |
 Vuoden 1948 painoksen kansi
Kirjailija:  F. E. Sillanpää
Kieli:  suomi
Kustantaja:  Otava
Julkaistu:  1945
Sivumäärä:  282 s.
Löydä lisää kirjojaKirjallisuuden teemasivulta
Ihmiselon ihanuus ja kurjuus on F. E. Sillanpään romaani vuodelta 1945.
Teos  ilmestyi vailla tekijän viimeistelyä, ja sitä leimasivat pettymys, väsymys ja alkoholismi.
Teoksen pohjalta on vuonna 1988 valmistunut elokuva Ihmiselon ihanuus ja kurjuus, jonka on ohjannut Matti Kassila.
Dave Burrows

Dave Burrows
Dave Burrows (s. 11. tammikuuta 1949 Toronto, Ontario, Kanada) on entinen jääkiekkoilija. Hänen seurojaan NHL:ssä olivat Pittsburgh Penguins ja Toronto Maple Leafs. Hän aloitti NHL-uransa 1971 pelattuaan ensin alasarjoissa. Hän lopetti huipputasolla 1981. Hän on jäänyt NHL:n historiaan puolustavana puolustajana. Burrows on yksi Penguinsin seurahistorian suosituimpia pelaajia. Hänet on valittu seuran sisäiseen Hall of Fameen.
Burrows saavutti maineensa Guy Lafleurin kaltaisten hyökkääjätähtien vahvuuksien eliminoijana. Hänen pelityyliään luonnehti eleettömyys.
Saavutuksia

Pelasi NHL:n tähdistöottelussa 1974, 1976 ja 1980
Aiheesta muualla

Dave Burrows The Internet Hockey Databasessa (englanniksi)
Hongisto

Hongisto on suomenkielinen nimi, joka esiintyy sekä paikannimenä että sukunimenä.
Paikannimi

Hongisto, kylä Elimäellä Kouvolassa
Hongisto, kylä Kiskolla Salossa
Hongisto, kylä Koskella Tl
Hongisto, kylä Kärkölässä
Hongisto, kylä Lohjalla
Sukunimi

Tunnettuja Hongisto-nimisiä suomalaisia henkilöitä ovat:
Eeva Hongisto (o.s. Haimi, s. 1945), yleisurheilija
Janne Hongisto (s. 1970), muusikko
Joel Hongisto (s. 1931), SKDL:n poliitikko
Kalevi Hongisto (s. 1954), jääkiekkoilija
Reijo Hongisto (s. 1962) poliitikko
Richard Hongisto (1936–2004), amerikansuomalainen liikemies, poliitikko, seriffi ja poliisipäällikkö
Salomon Hongisto (1881–1973), maalaisliittolainen poliitikko ja talousneuvos
Visa Hongisto (s. 1987), pikajuoksija, Eeva Hongiston poika.
Sukunimi > Kuvitteellisia henkilöitä

Esa Hongisto, Ressu Mattila, tv-sarjassa Salatut elämät
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hongisto”, voi hakea sivunnimihaulla, laajalla sivunnimihaulla tai tekstihaulla.
Hyvin Jepkemoi

| Mitalit | Mitalit | Mitalit |  |
| --- | --- | --- | --- |
|  Hyvin Jepkemoi Pekingin MM-kilpailuissa 2015. |  Hyvin Jepkemoi Pekingin MM-kilpailuissa 2015. |  Hyvin Jepkemoi Pekingin MM-kilpailuissa 2015. |  |
Maa:   Kenia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | 3 000 m ej |  |
|  Pronssia | Tokio 2020 | 3 000 m ej |  |
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 3 000 m ej |  |
|  Pronssia | Lontoo 2017 | 3 000 m ej |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Kampala 2017 | joukkuekilpailu |  |
| Afrikan kisat  | Afrikan kisat  | Afrikan kisat  |  |
|  Kultaa | Maputo 2011 | 3 000 m ej |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Pronssia | Porto-Novo 2012 | 3 000 m ej |  |
Hyvin Kiyeng Jepkemoi (s. 13. tammikuuta 1992) on kenialainen yleisurheilija, jonka päämatka on 3 000 metrin estejuoksu.
Jepkemoi voitti Mosambikin Maputossa järjestetyissä Afrikan kisoissa 2011 kultaa 3 000 metrin estejuoksussa ajalla 10.00,50. Lisäksi hän oli neljäs 5 000 metrin juoksussa. Porto-Novon Afrikan-mestaruuskilpailuissa 2012 hän sai 3 000 metrin estejuoksussa pronssia ajalla 9.45,95. Moskovan MM-kilpailuissa 2013 hän sijoittui estejuoksussa kuudenneksi. Hän voitti 3 000 metrin estejuoksun maailmanmestaruuden Pekingissä 2015 ajalla 9.19,11. Rio de Janeiron olympialaisissa 2016 hän sai pronssia ajalla 9.07,12..
Jepkemoi sijoittui Kampalan maastojuoksun MM-kilpailuissa 2017 neljänneksi ja voitti joukkuekultaa. Lontoon MM-kilpailuissa 2017 hän sai 3 000 metrin estejuoksussa pronssia ajalla 9.04,03. Dohan MM-kilpailuissa 2019 hän oli samassa lajissa kahdeksas. Vuodelle 2021 siirretyissä Tokion olympialaisissa hän saavutti 3 000 metrin estejuoksussa pronssia ajalla 9.05,39.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 1 500 m | 4.19,44 | Nijmegen | 25. toukokuuta 2011 |
| 3 000 m | 8.25,13 | Doha | 25. syyskuuta 2020 |
| 5 000 m | 15.35,40 | Nairobi | 12. heinäkuuta 2019 |
| 3 000 m ej | 9.00,01 | Eugene | 28. toukokuuta 2016 |
Ihmisen elämänkaari

Ihmisen elämänkaari on ihmiselämään kuuluvien kehitysvaiheiden kokonaisuus. Perimällä, sen ohjaamalla kypsymisellä ja ympäristön virikkeillä on pitkälle ulottuvat vaikutukset psyykkiseen kehitykseen. Elämänkaari jaetaan yleisesti lapsuuteen, nuoruuteen, aikuisuuteen ja vanhuuteen. Koko elämänkaaren tarkastelu valaisee kehityksen vaiheittaisuutta.
Erityisen selviä perimän ja ympäristön virikkeiden vaikutukset ihmisen kehitykselle ovat ensimmäisten elinvuosien aikana, jolloin niin kypsyminen kuin sopivat virikkeetkin säätelevät aivojen kasvua ja hermosolujen kytkentöjä. Oppiminen suuntaa yksilökehitystä, joskin jatkuvasti muuttuvin tavoin. Poikkeuksen tästä muodostaa varhaisissa hoitosuhteissa tapahtuva pysyvä oppiminen. Silloin syntyvä perusturvallisuus – luottamus omaan arvoon – on pohjana myöhemmälle itsetunnolle. Vastasyntyneellä on monipuolisia havaintovalmiuksia ja sosiaalisia valmiuksia, joiden varassa lapsi suuntautuu aktiivisesti ympäristöön jo ensimmäisten elinkuukausien aikana. Hyvin pienestä pitäen lapsi on sosiaalisen vuorovaikutuksen aloitteellinen osapuoli.
Nuoruusikä muodostaa elämän toisen mahdollisuuden. Seksuaalivietin puhkeaminen johtaa syvällisiin muutoksiin yksilön sisäisessä maailmassa. Lapsuudessa sisäistetyt vuorovaikutusmielikuvat eivät enää vastaa murrosiän aikana muuttunutta ruumista, vaan nuoren on muokattava perusteellisesti identiteettiään uusien samastumisten avulla. Ikätoverit toimivat nuoruusiän kehityksen katalysaattoreina ja auttavat nuorta irtautumaan vanhempiin liittyvästä tarvitsevuudesta. Kun nuori muodostaa oman maailmankuvansa ja elämänkatsomuksensa, hänen sosiaalinen identiteettinsä lujittuu riittävästi aikuisuuteen astumista varten.
Aikuisuus on tyypillisesti elämän pisin vaihe, jonka alkuvaiheeseen liitetään lopullinen itsenäistyminen ja elämäntilanteen vakiintuminen. Toisaalta useimmat aikuiset pyrkivät solmimaan pysyvän parisuhteen ja perustamaan perheen, jotka kuitenkin luovat haasteen omalle itsemääräämisoikeudelle. Myöhäisempää aikuisuutta on kutsuttu myös keski-iäksi.
Vielä vanhuudessa kohdataan uusia haasteita, joiden hallitseminen antaa tyydytystä ja elämäniloa. Myös vanhuudessa vireät sosiaaliset suhteet ovat psyykkisen hyvinvoinnin perustana. Vanhuuden keskeisiä kehityshaasteita ovat mukautuminen heikkenevään terveyteen ja valmistautuminen kuolemaan.
Dave Chambers

Dave Chambers (s. 7. toukokuuta 1940 Leaside, Ontario, Kanada) on kanadalainen jääkiekkovalmentaja. Hän on valmentanut Yorkin yliopiston jääkiekkojoukkuetta, Italian maajoukkuetta, Kanadan nuorten maajoukkuetta, NHL-seura Quebec Nordiquesia ja vuodesta 2000 lähtien useissa eri seuroissa Sveitsissä. Lisäksi Chambers on filosofian tohtori Ohion valtionyliopistosta ja on kirjoittanut useita jääkiekkovalmennusta käsitteleviä kirjoja. Chambers on myös toiminut professorina Yorkin yliopistossa.
Elämäkerta

Chambers pelasi nuorena itse jääkiekkoa juniorisarja OHA:ssa vuosina 1956–1960 Guelph Biltmores ja Toronto St. Michael's -joukkueissa. Hän toimi Saskatchewanin yliopiston jääkiekkojoukkueen valmentajana vuosina 1968–1969. Vuosina 1970–1972 hän valmensi Ohion valtionyliopiston jääkiekkojoukkuetta. Vuonna 1972 hänestä tuli Yorkin yliopiston jääkiekkojoukkueen valmentaja. Hän valmensi joukkuetta vuoteen 1977 asti, jolloin hänet valittiin Ontarion vuoden yliopistovalmentajaksi. Kaudella 1979–1980 Chambers toimi juniorijoukkue Toronto Marlborosin päävalmentajana ja kauden päätteeksi hänet valittiin OHL:n vuoden valmentajaksi. Hän toimi Italian jääkiekkomaajoukkueen päävalmentajana neljä vuotta ja nosti vuonna 1981 joukkueen jääkiekon maailmanmestaruuskilpailuiden B-sarjasta A-sarjaan. Chambers kokosi Italian maajoukkueen pohjoisamerikkalaisista jääkiekkoilijoista, jotka saattoivat edustaa myös Italiaa. Vuoden 1982 maailmanmestaruuskilpailuissa Italia voitti Yhdysvallat ja pelasi tasan Kanadan kanssa. Vuosina 1984–1987 Chambers toimi jälleen Yorkin yliopiston jääkiekkojoukkueen valmentajana. York voitti Kanadan yliopistojen mestaruuden vuonna 1985.
Chambers toimi Kanadan nuorten jääkiekkojoukkueen päävalmentajana kaudella 1987–1988. Joukkueen apulaisvalmentajina olivat Jean Bégin ja Ken Hitchcock. Joukkue voitti kultaa nuorten maailmanmestaruuskilpailuissa 1988. Chambers ei suostunut jatkamaan joukkueen valmentajana seuraavalla kaudella, vaan palasi toimeensa Yorkin yliopistossa. Chambers toimi 1980-luvulla myös useiden nuorisojoukkueiden valmentajana ja kahdesti Kanadan maajoukkueen valmentajana Spengler Cupissa.
NHL-seura Minnesota North Stars nimitti Pierre Pagén päävalmentajaksi kaudeksi 1989–1990. Chambers nimitettiin joukkueen apulaisvalmentajaksi. Seuraavaksi kaudeksi (1990–1991) Pagé siirtyi Quebec Nordiquesin toiminnanjohtajaksi ja kesäkuussa 1990 Quebecin päävalmentajaksi nimitettiin Chambers. Quebec pelasi kuitenkin huonosti ja Pagé erotti Chambersin kesken kauden 1991–1992. Chambers valmensi NHL:ssä yhteensä 98 ottelussa, mutta voitti niistä vain 19 ja hävisi 64.
Chambers oli vuosina 2000–2003 valmentajana Sveitsin Nationalliga A:n ZSC Lionsissa, joka voitti tänä aikana kerran Sveitsin mestaruuden, hävisi kerran loppuotteluissa ja hävisi kerran välierissä. Vuosina 2003–2005 hän toimi SCL Tigersin valmentajana ja vuosina 2006–2008 jälleen ZSC Lionsin valmentajana. ZSC Lions voitti Sveitsin mestaruuden myös vuonna 2008. Rapperswil-Jona Lakers nimesi Chambersin joukkueen apulaisvalmentajaksi kaudeksi 2008–2009. Seuran päävalmentaja oli Morgan Samuelsson. Chambersista tuli seuran päävalmentaja 18. marraskuuta 2008, jolloin Samuelsson erotettiin. Tammikuussa 2009 Chambers siirrettiin takaisin Rapperswilin apulaisvalmentajaksi kun seuran päävalmentajaksi nimettiin Raimo Summanen. Chambers joutui luopumaan tehtävistään apulaisvalmentajana helmikuussa 2009, kun häneltä leikattiin kummatkin imusolmukkeet ja hän palasi Kanadaan kuntoutumaan. DEL-seura Schwenninger Wild Wings nosti hänet päävalmentajakseen 2. joulukuuta 2014.
Bibliografiaa

Bompa, Tudor O. & Chambers, Dave: Total Hockey Conditioning: From Pee-Wee to Pro, 2003
Chambers, Dave: Coaching: Complete Hockey Instruction
Chambers, Dave: Coaching: The Art and the Science
Chambers, Dave: Coaching: Winning Strategies for Every Level of Play
Chambers, Dave: The Hockey Drill Book, 2007
Identiteetti (psykologia)

Identiteetti (latinan sanasta idem ’sama’) tarkoittaa psykologiassa ihmisen yksilöllistä käsitystä itsestään. Identiteetin perustana ovat ihmisten omat persoonalliset ominaisuudet, jotka voivat muuttua tai kehittyä vuorovaikutuksessa muiden ihmisten kanssa.
Minäkuvan kehitys

Identiteetin kehittyminen edellyttää, että ihminen pääsee kokeilemaan erilaisia asioita, näkemään mahdollisuuksia, pohtimaan monenlaisia ajatusmaailmoja ja valitsemaan niiden väliltä. Vanhempien rooli kehityksen alkuvaiheessa on tärkeä. Nuoret tarvitsevat tukea siinä vaiheessa, kun he murrosiässä alkavat verrata perheen arvoja muun maailman tarjontaan. Vanhempien tulisi tällöin ymmärtää ja sietää se, että nuoret voivat kyseenalaistaa vanhempiensa arvot ja tehdä toisenlaisia valintoja kuin nämä.
Oma identiteetti vai omaksuttu identiteetti

Vanhemmat saattavat avata tai sulkea nuoren mahdollisuuksia maailmankuvan rakentamisessa uskonnollisen, kulttuurisen, ideologisen tai ammatillisen taustansa vuoksi. Tämä voi johtaa siihen, ettei identiteetti välttämättä olekaan oma vaan omaksuttu niin että ihmisen elämästä tulee muiden asettamien odotusten suorittamista. Omaksuttu identiteetti on tällöin ihmiselle taakka. Omaksutun identiteetin varassa elävät ovat hyvin auktoriteettiuskoisia eli tekevät kyseenalaistamatta, mitä käsketään.
Identiteetti on vahva ja kypsä silloin, kun ihminen tuntee pystyvänsä toteuttamaan itseään ja elää sopusoinnussa itsensä, valintojensa ja arvojensa kanssa kaikilla elämän alueilla. Jos identiteetti on kunnossa, ihminen kestää luhistumatta kriisejä, kuten avioeroa ja työttömyyttä. Vahva identiteetti kasvattaa myös joustavuutta, muutosten sietoa ja menestystä työelämässä.
Amerikkalaisen tutkimuksen mukaan ihmiset työskentelevät mieluiten sellaisten ihmisten kanssa, joilla on kypsä identiteetti. Heitä pidetään muita älykkäämpinä, ymmärtäväisempinä ja työyhteisöön parhaiten sopeutuneina, koska he ovat itse punninneet vaihtoehtonsa ja perustellusti päätyneet valintoihinsa ja voivat siksi puolustaa omia ajatuksiaan ja ymmärtävät myös toisten mielipiteitä.